**Никола Џафо**(1950, Нови Сад). Завршио Вишу педагошку школу у Новом Саду. Дипломирао сликарство на Факултету ликовних уметности у Београду 1978, магистрирао 1981. Самостално излагао у старој и новој држави као и у иностранству.

Од деведесетих година, током ратова и разарања на просторима бивше Југославије, поред уметности, активно се бави политичким и друштвеним проблемима и залаже се за дигнитет своје професије. Идејни творац и покретач групе Лед арт, са којом остварује више од 30 пројеката. Сaоснивач Центра за културну деконтаминацију у Београду и Мултимедијалног центра „Лед арт“ у Новом Саду. Са групом млађих новосадских уметника, са идејом да уметност може да лечи и мења свет, покренуо Арт клинику, која се 2013. трансформисала у ШОК задругу. Добитник „Политикине“ награде за ликовну уметност (2012) за изложбу „Lepus in fabula“, МСУВ, Нови Сад, 2011.

**Самосталне изложбе (избор)**

2010: „Пази! Уметност не уједа”, Галерија „О3оне”, Београд

2011: „Lepus in fabula”**,** Музеј савремене уметности Војводине Нови Сад

2011/2012: „Други пут међ сликарима“, Галерија „Нова“, Београд

2013: „Кружни пут (Никад завршени цртежи)“, Галерија „Ремонт“, Београд

2017/2018: „Вечера за зеца“, Галерија „Ремонт“, Београд; „Официрски дом“, Ниш; Савремена галерија Зрењанин; Стеријино позорје Нови Сад

2018: „Пролећни врт тајни“, Галерија „Дрина“, Београд